রোনালদোর এদের সবার চেয়ে হয়তো এগিয়ে থাকবেন অন্য একটা কারণে। তাকে লড়তে হচ্ছে লিওনেল মেসির মতো একজনের সঙ্গে। ক্রুইফ, প্লাতিনি, বাস্তেনদের কী মেসির মতো কোনো ‘চ্যাম্পিয়নের’র সঙ্গে লড়তে হয়েছিল? বেকেনবাওয়ার, রুমেনিগেরাও তো ইউরোপীয় সার্কিটে রোনালদোর মতো কঠিন লড়াইয়ের মুখোমুখি হননি। একবার করে ব্যালন ডি’অরের স্বাদ পাওয়া রুদ খুলিত, রাবার্তো বাজ্জো, জর্জ বেস্ট, ববি চার্লটন, ইউসেবিও, লুইস ফিগো, জিনেদিন জিদান, জার্ড মুলার, জিয়ান্নি রিভেরা, রিস্টো স্টয়চকভরাও অর্জনে রোনালদোর চেয়ে পিছিয়ে থাকবেন বড় ব্যবধানেই। যদিও তাদের অনেকেরই শ্রেষ্ঠত্ব কেবল ব্যালন ডি’অর দিয়ে মূল্যায়ন করা সম্ভব নয়।